《次韵王侍御题诗史堂》
宋代·喻良能

欲识当年泣鬼神，诗皆绢妇与虀辛。
洗空千古无凡马，称到於今有几人。
肯与齐梁充后乘，只应苏李是前身。
丰碑更著最佳处，传示宜过一万春。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。